Aranycipő: olasz csatár lett Európa legeredményesebb góllövője
Ciro Immobile 36 góllal zárta a szezont. Lewandowskit és Cristiano Ronaldót előzte meg.
Az Internazionale szerezte meg a második helyet az olasz labdarúgó-bajnokságban, miután az utolsó forduló szombati játéknapján 2-0-ra nyert a harmadikként záró Atalanta vendégeként.  A bajnok Juventus vereséggel zárt, miután saját pályáján 3-1-es vereséget szenvedett az AS Romától.

A negyedik Lazio 3-1-re kikapott a kupagyőztes otthonában Nápolyban. A fővárosiak találatát Ciro Immobile szerezte, aki a bajnokság gólkirálya lett 36 góllal.

  Ezzel beállította a Serie A rekordját, egyúttal kiérdemelte a szezon legeredményesebb európai bajnoki góllövőjének járó Aranycipőt.

Mivel a Serie A-ban kétszeres szorzója van a góloknak, az olasz támadó 72 ponttal zárta a góllövők versenyét, a második a lengyel Robert Lewandowski, a Bayern München támadója lett 34 találattal (68 pont), míg a harmadik a Juventus portugál klasszisa, Cristiano Ronaldo, aki 31 gólt szerzett (62 pont).
góllövő Aranycipő Ciro Immobile Lazio Európa